Svente

Svente ir ciems Sēlijā, Augšdaugavas novadā, Sventes pagasta centrs un lielākā apdzīvotā vieta. Atrodas pie Daugavpils apvedceļa A14 un reģionālā autoceļa P70 (Svente-Subate) krustojuma. Attālums līdz tuvākajai pilsētai Ilūkstei — 12 km, līdz novada centram Daugavpilij — 14 km, līdz Rīgai — ap 230 km.

Svente atrodas Augšzemes augstienes Ilūkstes paugurainē. Uz dienvidiem no ciema atrodas gleznainais Sventes ezers un ap to esošais Sventes dabas parks, Svente daļēji ietilpst Augšzemes aizsargājamo ainavu apvidū.

Svente ir pagasta centrs kopš 1869. gada.Latvijas pagasti. Enciklopēdija. 2. daļa. R:, AS Preses nams, 2002, 454. lpp. Ciems tā mūsdienu veidolā izaudzis kā padomju saimniecības "Daugava" centrs ap bijušo Jaunsventes muižu. Sventē atrodas vidusskola, katoļu baznīca, pagasta pārvalde, divi viesu nami. Ievērojamākais objekts ir atjaunotā Jaunsventes muiža ar parku un muižā izveidoto kara tehnikas (tanku) muzeju, viesu namu un restorānu.

 Iedzīvotāju skaita izmaiņas 
Esošajās robežās, pēc CSP datiem.OSP

 Atsauces 

 Ārējās saites 
 Sventes pagasta oficiālā mājaslapa 

Kategorija:Latvijas pagastu centri